As **eleccións xerais de Suráfrica de 2004** realizáronse o mércores 14 de abril de dito ano para escoller os membros de ambas cámaras do vixésimo cuarto Parlamento de Suráfrica, en concordancia coas eleccións provinciais. Renováronse os 400 escanos da cámara baixa, a Asemblea Nacional e os 430 membros das nove lexislaturas provinciais, que á súa vez designarían os 90 escanos do Consello Nacional das Provincias, a cámara alta. Foron as terceiras eleccións desde a fin do apartheid.

Nestas eleccións o oficialista Congreso Nacional Africano (ANC), baixo o liderado do presidente incumbinte Thabo Mbeki, obtivo unha vitoria esmagadora sobre unha oposición practicamente inexistente, obtendo case o 70% dos votos e 279 escanos. Ao ter máis dos dous terzos dos votos e os escanos, o ANC adquiría o dereito a cambiar unilateralmente a constitución. Por outro lado, os comicios tamén marcaron o debut electoral da Alianza Democrática (DA), forza sucesora do Partido Demócrata, de Tony Leon. O novo partido, aínda encabezado por Leon, obtivo un afastado segundo lugar co 12.37% dos votos e 50 escanos. A pesar do contundente triunfo do ANC, Alianza Democrática logrou mellorar significativamente os resultados dos demócratas de 1999 e manterse como principal partido da oposición en ambas cámaras da lexislatura. Con este resultado, Mbeki foi reelixido para un segundo mandato como presidente e formou un goberno composto enteiramente por membros da Alianza Tripartita (o ANC, o Partido Comunista Surafricano e o Congreso de Sindicatos Surafricanos), sendo a primeira vez que non formaban parte do gabinete nin o Partido Nacional ou os seus sucesores nin o Partido da Liberdade Inkatha (IFP).

No plano dos terceiros partidos, o IFP quedou en terceiro lugar co 6.97% das preferencias e 28 escanos, sufrindo un forte golpe e perdendo a gobernación de KwaZulu-Natal ante o ANC. O Novo Partido Nacional, sucesor do Partido Nacional da época do apartheid, colapsou e perdeu a maior parte do seu apoio, caendo do 6.9% en 1999 ao 1.7% (partindo do 20.4% en 1994), debido a que moitos dos seus seguidores reprochaban ao partido o terse aliado co ANC. Os Demócratas Independentes (ID) sorprenderon a moitos observadores ao obter máis votos que o Novo Partido Nacional, converténdose no quinto partido máis votado. Outro partido que experimentou un declive foi o Movemento Democrático Unido (UDM), que só logrou conservar o seu bastión en Cabo Occidental. A nivel provincial, o ANC conservou o goberno das nove provincias.

Unhas 20.6 millóns de persoas inscribíronse para emitir sufraxio nas eleccións xerais de 2004, sendo aproximadamente dous millóns máis que en 1999, e participou o 76.73%. A pesar do case 70% dos votos recibido polo ANC, só o 56% dos surafricanos con dereito a voto se rexistrou para votar, o que provocou que só o 38% do padrón votara o oficialismo. Desde o ano 2004 empezaron a aparecer en Suráfrica campañas incitando ao boicot electoral.

Sistema electoral
-----------------

Suráfrica ten un sistema parlamentario bicameral de goberno. A cámara baixa é a Asemblea Nacional que consta de 400 membros elixido mediante representación proporcional con listas pechadas. Douscentos membros son elixidos das listas dos partidos a nivel nacional; mentres que os outros 200 son elixidos das listas provinciais dos partidos en cada unha das nove provincias. O Presidente de Suráfrica, que é o xefe de estado e goberno do país, é elixido pola Asemblea Nacional despois das eleccións.

As lexislaturas provinciais, que varían en tamaño de 30 a 80 membros, tamén son elixidas por representación proporcional con listas cerradas. Os gobernadores (*premiers*) de cada provincia serán elixidos pola maioría gañadora en cada lexislatura provincial.

A cámara alta do Parlamento é o Consello Nacional das Provincias (NCOP polas súas siglas en inglés), consta de 90 membros, 10 por cada provincia, elixidos polas respectivas lexislaturas provinciais en proporción á representación de cada partido na lexislatura.

Campaña
-------

Durante a campaña, Mbeki e o ANC no seu conxunto comprometéronse a combater o desemprego, a epidemia da SIDA e a pobreza xeneralizada. O partido fixo campaña destacando os seus logros durante os seus anos no poder desde que puxo fin ao goberno da minoría branca en 1994: a construción de 1.6 millóns de casas, a chegada de auga potable a nove millóns de persoas máis e subministrando electricidade ao 70 por cento dos fogares surafricanos. Por outro lado, a oposición, encabezada por Alianza Democrática (DA) acusou á administración de Mbeki de ignorar a epidemia da Sida, e de ser o culpable do crecemento da delincuencia e o desemprego no país. Estímase que 5.3 millóns de surafricanos están infectados co VIH máis que en calquera outro país. O desemprego de máis do 30 por cento afectou especialmente a poboación negra con escasa educación, mentres que a brecha entre os ricos e os pobres aumentou considerablemente durante a década de 2000.

Xornada electoral
-----------------

A Comisión Electoral Independente dixo que a votación transcorrera sen problemas con só incidentes menores. As eleccións foron supervisadas por máis de 3000 observadores electorais locais e unhas 200 misións internacionais de observadores, incluída a Unión Africana, o Foro Parlamentario da Comunidade para o desenvolvemento de África Austral e o Instituto Electoral da África Austral. Os observadores rexionais declararon que as eleccións foron libres e xustas.

Resultados
----------

### Parlamento

#### Asemblea Nacional

| Partido | Votos |  % | +/- | Escanos | +/- |
| --- | --- | --- | --- | --- | --- |
|  | Congreso Nacional Africano (ANC) | 10.880.915 | 

|  |  |
| --- | --- |
|  |  69,69 % |

 | Crecente (crecemento)3.34 | 279 / 400 | Crecente (crecemento)13 |
|  | Alianza Democrática (DA) | 1.931.201 | 

|  |  |
| --- | --- |
|  |  12,37 % |

 | Crecente (crecemento)2.81 | 50 / 400 | Crecente (crecemento)12 |
|  | Partido da Liberdade Inkatha (IFP) | 1.088.664 | 

|  |  |
| --- | --- |
|  |  6,97 % |

 | Decrecente1.61 | 28 / 400 | Decrecente6 |
|  | Movemento Democrático Unido (UDM) | 355.717 | 

|  |  |
| --- | --- |
|  |  2,28 % |

 | Decrecente1.14 | 9 / 400 | Decrecente5 |
|  | Demócratas Independentes (ID) | 269.765 | 

|  |  |
| --- | --- |
|  |  1,73 % |

 | *Novo* | 7 / 400 | *Novo* |
|  | Novo Partido Nacional | 257.842 | 

|  |  |
| --- | --- |
|  |  1,65 % |

 | Decrecente5.22 | 7 / 400 | Decrecente21 |
|  | Partido Demócrata Cristián Africano (ACDP) | 250.272 | 

|  |  |
| --- | --- |
|  |  1,65 % |

 | Crecente (crecemento)0.17 | 7 / 400 | Crecente (crecemento)1 |
|  | Fronte da Liberdade (FF+) | 139.465 | 

|  |  |
| --- | --- |
|  |  0,89 % |

 | Decrecente0.19 | 4 / 400 |  |
|  | Partido Demócrata Cristián Unido (UCDP) | 117.792 | 

|  |  |
| --- | --- |
|  |  0,75 % |

 | Decrecente0.03 | 3 / 400 |  |
|  | Congreso Panafricanista de Azania (PAC) | 113.512 | 

|  |  |
| --- | --- |
|  |  0,73 % |

 | Crecente (crecemento)0.02 | 3 / 400 |  |
|  | Fronte Minoritaria (MF) | 55.267 | 

|  |  |
| --- | --- |
|  |  0,35 % |

 | Crecente (crecemento)0.05 | 2 / 400 | Crecente (crecemento)1 |
|  | Organización do Pobo de Azania (APO) | 39.116 | 

|  |  |
| --- | --- |
|  |  0,22 % |

 | Crecente (crecemento)0.08 | 1 / 400 |  |
|  | Partido Demócrata Cristián (CDP) | 17.619 | 

|  |  |
| --- | --- |
|  |  0,11 % |

 | *Novo* | 0 / 400 | *Novo* |
|  | Acción Nacional (NA) | 15.804 | 

|  |  |
| --- | --- |
|  |  0,10 % |

 | *Novo* | 0 / 400 | *Novo* |
|  | Congreso de Paz e Xustiza (PJC) | 15.187 | 

|  |  |
| --- | --- |
|  |  0,10 % |

 | *Novo* | 0 / 400 | *Novo* |
|  | Partido Socialista de Azania (SOPA) | 14.853 | 

|  |  |
| --- | --- |
|  |  0,10 % |

 | Crecente (crecemento)0.04 | 0 / 400 |  |
|  | Novo Partido Laborista (NLP) | 13.318 | 

|  |  |
| --- | --- |
|  |  0,09 % |

 | *Novo* | 0 / 400 | *Novo* |
|  | Fronte Unida (UF) | 11.889 | 

|  |  |
| --- | --- |
|  |  0,08 % |

 | *Novo* | 0 / 400 | *Novo* |
|  | Movemento de Desempregados de Suráfrica (UMSA) | 10.446 | 

|  |  |
| --- | --- |
|  |  0,07 % |

 | *Novo* | 0 / 400 | *Novo* |
|  | Partido da Organización (OP) | 7.531 | 

|  |  |
| --- | --- |
|  |  0,05 % |

 | *Novo* | 0 / 400 | *Novo* |
|  | Partido Manteno Recto e Simple (KISS) | 6.514 | 

|  |  |
| --- | --- |
|  |  0,04 % |

 | Decrecente0.04 | 0 / 400 |  |
| Votos válidos | 15.612.671 | 

|  |  |
| --- | --- |
|  |  98,42 % |

 |  |
| Votos en branco/nulos | 250.887 | 

|  |  |
| --- | --- |
|  |  1,58 % |

 |
| Votos en total | 15.863.558 | 

|  |  |
| --- | --- |
|  |  100,00 % |

 |
| Votantes rexistrados/participación | 20.674.926 | 

|  |  |
| --- | --- |
|  |  76,73 % |

 |

#### Consello Nacional das Provincias

O Consello Nacional das Provincias (NCOP) consta de 90 membros, dez elixidos por cada lexislatura provincial, en proporción á membresía do partido da lexislatura provincial. Cada delegación provincial consta de seis delegados permanentes, que son elixidos por un período que dura até que se elixe unha nova lexislatura provincial, e catro delegados especiais. Un dos delegados especiais é o *premier* da provincia ou outro membro da lexislatura provincial designada polo *premier*, mentres que os outros tres delegados especiais son designados *ad hoc* pola lexislatura provincial.

| Partidos | Provincia | Total |
| --- | --- | --- |
| Cabo Oriental | Estado Libre | Gauteng | KwaZulu-Natal | Limpopo | Mpumalanga | Noroeste | Cabo do Norte | Cabo Occidental |
|  | Congreso Nacional Africano (ANC) | 4 / 6 | 4 / 6 | 4 / 6 | 3 / 6 | 5 / 6 | 5 / 6 | 4 / 6 | 4 / 6 | 2 / 6 | 35 / 54 | 65 / 90 |
| 4 / 4 | 4 / 4 | 3 / 4 | 2 / 4 | 4 / 4 | 4 / 4 | 4 / 4 | 3 / 4 | 2 / 4 | 30 / 36 |
|  | Alianza Democrática (DA) | 1 / 6 | 1 / 6 | 1 / 6 | 1 / 6 | 1 / 6 | 1 / 6 | 1 / 6 | 1 / 6 | 2 / 6 | 10 / 54 | 12 / 90 |
| 0 / 4 | 0 / 4 | 1 / 4 | 0 / 4 | 0 / 4 | 0 / 4 | 0 / 4 | 0 / 4 | 1 / 4 | 2 / 36 |
|  | Partido da Liberdade Ikantha (IFP) | 0 / 6 | 0 / 6 | 1 / 6 | 2 / 6 | 0 / 6 | 0 / 6 | 0 / 6 | 0 / 6 | 0 / 6 | 3 / 54 | 5 / 90 |
| 0 / 4 | 0 / 4 | 0 / 4 | 2 / 4 | 0 / 4 | 0 / 4 | 0 / 4 | 0 / 4 | 0 / 4 | 2 / 36 |
|  | Demócratas Independentes (ID) | 0 / 6 | 0 / 6 | 0 / 6 | 0 / 6 | 0 / 6 | 0 / 6 | 0 / 6 | 0 / 6 | 1 / 6 | 1 / 54 | 2 / 90 |
| 0 / 4 | 0 / 4 | 0 / 4 | 0 / 4 | 0 / 4 | 0 / 4 | 0 / 4 | 1 / 4 | 0 / 4 | 1 / 36 |
|  | Novo Partido Nacional (NNP) | 0 / 6 | 0 / 6 | 0 / 6 | 0 / 6 | 0 / 6 | 0 / 6 | 0 / 6 | 1 / 6 | 1 / 6 | 2 / 54 | 2 / 90 |
|  | Partido Demócrata Cristián Africano (ACDP) | 0 / 6 | 0 / 6 | 0 / 6 | 0 / 6 | 0 / 6 | 0 / 6 | 0 / 6 | 0 / 6 | 1 / 6 | 1 / 36 | 1 / 90 |
|  | Fronte da Liberdade (FF+) | 0 / 6 | 1 / 6 | 0 / 6 | 0 / 6 | 0 / 6 | 0 / 6 | 0 / 6 | 0 / 6 | 0 / 6 | 1 / 54 | 1 / 90 |
|  | Partido Demócrata Cristián Unido (UCDP) | 0 / 6 | 0 / 6 | 0 / 6 | 0 / 6 | 0 / 6 | 0 / 6 | 1 / 6 | 0 / 6 | 0 / 6 | 1 / 54 | 1 / 90 |
|  | Movemento Democrático Unido (UDM) | 1 / 6 | 0 / 6 | 0 / 6 | 0 / 6 | 0 / 6 | 0 / 6 | 0 / 6 | 0 / 6 | 0 / 6 | 1 / 54 | 1 / 90 |

Investidura presidencial
------------------------

| Candidato | Partido | Votos |  % |
| --- | --- | --- | --- |
|  | Thabo Mbeki |  | Congreso Nacional Africano (ANC) | 279 / 400 | 

|  |  |
| --- | --- |
|  |  100,0 % |

 |
| Abstención, Ausente | 121 / 400 |  |

Notas
-----

1. 1 2  Compárase co resultado obtido polo Partido Demócrata en 1999.

1. ↑  Zulu party out of SA cabinet, *BBC News*, 1 de maio de 2004 *(en inglés)*
2. ↑  "Copia arquivada". Arquivado dende o orixinal o 02 de febreiro de 2018. Consultado o 1 de febreiro de 2018.
3. ↑  McKinley, Dale T. (29 de abril de 2004). "South Africa: A disillusioned democracy". *Green Left Weekly*. Arquivado dende o orixinal o 18 de setembro de 2006. Consultado o 21 de setembro de 2006.
4. ↑  "ANC wins South African elections in low voter turnout". wsws.org.
5. ↑  "The 'No Land, No House, No Vote' campaign still on for 2009". Abahlali baseMjondolo. 5 de maio de 2005.
6. ↑  "IndyMedia Presents: No Land! No House! No Vote!". Anti-Eviction Campaign. 12 de decembro de 2005. Arquivado dende o orixinal o 25 de abril de 2009.
7. 1 2 3  "Eleccións á Asemblea Nacional". *ElectionGuide*. Consultado o 29 de decembro de 2014.  *(en inglés)*
8. ↑  "Zuma elected as President of South Africa". Sowetan Live. 21 de maio de 2014. Consultado o 9 de xuño de 2014.  *(en inglés)*
9. 1 2 3  Arquivo Electoral Inter-Parliamentary Union *(en inglés)*